Diari Oficial de la Generalitat Valenciana


Sumari del DOGV 6335, del 18-08-2010 (2010/9261)

RESOLUCIÓ de 6 d'agost de 2010, de la Direcció General d'Ordenació i Centres Docents, per la qual es modifiquen els annexos I i II de la Resolució de 2 de juliol de 2010, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6335

Data del DOGV
:   18-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9261


Data del document
:   06-08-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * música
    * centre d'ensenyament
    * ajuda pública

RESOLUCIÓ de 6 d'agost de 2010, de la Direcció General d'Ordenació i Centres Docents, per la qual es modifiquen els annexos I i II de la Resolució de 2 de juliol de 2010, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2010. [2010/9261]
Publicada la Resolució de 2 de juliol de 2010, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2010, en el Diari Oficial de la Comunitat Valenciana número 6309, de 13 de juliol de 2010, s'ha procedit a una revisió de l'annex I i annex II, de l'esmentada resolució.
A conseqüència d'esta revisió s'ha comprovat que el procés de baremació a través del càlcul mecànic per mitjà d'un programa informàtic, no s'ha realitzat correctament i ha afectat el nombre de participants i les quanties de la subvenció.
Vistos els fets, ha sigut necessari convocar novament la Comissió Avaluadora i procedir a un nou càlcul de les ajudes a concedir.
Per les raons exposades, vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, als nous annexos I i II de concessió de les ajudes proposats per la Comissió Avaluadora, en la seua reunió del dia 20 de juliol, de conformitat amb l'article 105.2 de la Llei de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre), que permet a l'administració corregir els errors materials, de fet o aritmètics, es procedix a la substitució dels citats annexos I i II de la Resolució de 2 de juliol de 2010, pels que ara es publiquen, resultat de la revisió realitzada.
De conformitat amb la disposició final primera i la base octava de l'Orde de 19 de novembre de 2009, de la Conselleria d'Educació, per la qual es van convocar ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2010 (DOCV núm. 6161, de 9 de desembre de 2009), resolc:
Primer
De conformitat amb l'article 105.2 de la Llei de Règim Jurídic de les Administracions Públiques i del Procediment Administratiu Comú, substituir els annexos I i II de la Resolució de 2 de juliol de 2010, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental o professional i per a les entitats sense ànim de lucre que mantenen centres autoritzats d'ensenyances musicals de grau elemental o professional durant l'exercici 2010, pels que es publiquen amb esta modificació de l'esmentada resolució, pel fet que el procés de càlcul mecànic de la baremació no s'ha realitzat correctament, i ha afectat el nombre de participants i les quanties de la subvenció.
La present correció d'errors de la Resolució de 2 de juliol de 2010 produirà efectes l'endemà de la seua publicació en el Diari Oficial de la Comunitat Valenciana. Així mateix, també es podrà consultar en la pàgina web: .
Contra esta modificació de la resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació. Tot això de conformitat amb el que disposen els articles 10, 14, i 46 de la Llei Reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant del conseller d'Educació en el termini d'un mes a comptar de l'endemà de la publicació, segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 6 d'agost de 2010.- El director general d'Ordenació i Centres Docents, p. s. (Resolució de 29.07.2010), la secretaria autonòmica d'Educació: Concepción Gómez Ocaña.